Afon Braint - Wicipedia

# Afon Braint

### Oddi wrth Wicipedia, y gwyddoniadur rhydd.

Aber Afon Braint, ger Dwyran.

Un o afonydd Ynys Môn yw Afon Braint . Mae'n anarferol gan fod ganddi ddwy aber.

Mae'r afon yn tarddu o Lyn Llwydiarth, rhwng Pentraeth a Llanddona, ac yn llifo i'r de-orllewin. Mae'r B5420 yn croesi'r afon mewn lle o'r enw Sarn Fraint, Penmynydd.

Wrth ymyl Llanfairpwllgwyngyll, mae'r afon yn gwahanu. Mae un rhan ohoni yn llifo i'r de-ddwyrain, gan gyrraedd Afon Menai o fewn milltir ym Mhwllfanogl.

Mae'r rhan arall o'r afon yn parhau i lifo i'r de-orllewin am chwe milltir, gan gyrraedd Afon Menai mewn aber arall wrth ymyl Dwyran.

Mae'n bosobl bod yr enw Braint yn tarddu o ffurf ar enw'r dduwies Geltaidd Brigantia (a goffheir hefyd yn enw'r llwyth Celtaidd y Briganti a drigai yng ngogledd y rhan o Brydain a elwir Lloegr heddiw).

Wedi dod o "http://cy.wikipedia.org../../../a/f/o/Afon_Braint_01d4.html"

Categorïau: Afonydd Cymru | Afonydd Môn

##### Views

- Erthygl
- Sgwrs
- Diwygiad cyfoes

##### Chwilio